Hundeansvarsforsikringen er lovpligtig. Det betyder, at man som hundeejer skal sørge for, at hunden har en ansvarsforsikring. Hvis man ikke gør det, kan man risikere at få en bøde og blive mødt med et krav fra FAH, som er garantifonden for uforsikrede eller ukendte hunde, hvis hunden forvolder en skade og forsikringen ikke er i orden.   Man kan også købe en hundesygeforsikring, som dækker, hvis hunden bliver syg eller kommer til skade og skal til dyrelæge eller på dyrehospital. Der kan være forskel på dækningen i de forskellige forsikringsselskaber, så man skal altid tale med selskabet om præcis det behov, man har.   På vores hjemmeside www.forsikringsguiden.dk kan man sammenligne dækninger og priser på både hundeansvars- og hundesygeforsikringen på tværs af forsikringsselskaberne.